Makovecz Imre

Makovecz Imre (Budapest, 1935. november 20. – Budapest, 2011. szeptember 27.) Kossuth- és Ybl Miklós-díjas magyar építész, a magyar organikus építészet megteremtője. A Magyar Művészeti Akadémia alapítója, örökös tiszteletbeli elnöke.

Élete 
A magyar organikus építészet mestere Budapesten született, Makovecz Imre laboráns és Sallai Juliánna gyermekeként. Élete első tíz évében sok időt töltött apja szülőfalujában, a zalai Nagykapornakon, ami nemcsak személyes életére, de későbbi pályájára is nagy hatást gyakorolt. Első közösségi emlékéről így ír:

„Talán nem róható fel nekem mint építésznek, hogy első közösségi emlékem egy vörös téglás épület. A Németvölgyi úti óvoda és iskola intézményei a mai napig egymás mellett állnak, az immáron legendává vált Mackós szoborcsoporttal az előtérben. A szemüveges, könyvet lapozgató Mackó urat azóta is a tanulás szimbólumának tartom. Oda jártam oviba, és onnét ültem át az elemi iskola első négy évének padjaiba is. Ez a történet pontosan a második világháború éveiről szól, 1939 és ’45 között…” 

A budapesti Petőfi Sándor Gimnáziumban tett érettségi vizsgát. Egyetemi tanulmányait a Budapesti Műszaki Egyetem Építészmérnöki Karán 1954-ben kezdte és 1959-ben fejezte be. „A Műegyetem sajátos konglomerátum, megtisztelő csodálatos palota volt. Boldog és büszke voltam, hogy bekerülhettem oda. Nagyon érdekes volt másodéves koromban felfedezni a Műegyetem dokumentációs irodáját, amelyre a mai napig is hálával gondolok vissza.
…Weichinger professzor ajánlására […] megismerhettem Frank Lloyd Wright személyét, gondolatait és munkáit.”

1959 és 1977 között különböző állami tervezővállalatoknál dolgozott (BVTV, SZÖVTERV, VÁTI), de közben munkatársaival a vidéket járta, hogy az akkor elsorvadásra ítélt falvakban kulturális egyesületeket szervezzen és faluházakat építsen azok megmaradása érdekében.

Sárospatakon a panel típusú házaknál jóval költségkímélőbb lakóházakat is építeni kezdtek, de akkoriban ezt az állami vezetés nem nézte jó szemmel, így ő önkéntes száműzetésbe vonult, és 1977–81 között a Pilisi Parkerdőgazdaság főépítészeként dolgozott. Ezen időszakában, 1979-ben tervezte nemzetközi hírnevét megalapozó egyik első épületét, a dobogókői Zsindelyes Vendégházat.

Karrierjében akkor következett be az áttörés, amikor 1981-ben önálló építészirodát alapított, és a Makona Tervező Kisszövetkezet vezetője lett (az iroda neve jelenleg Makona Építész Tervező és Vállalkozó Kft.). Számos középületet (templomot, művelődési házat) tervezett, elsősorban vidéki városokban. Teljesen egyéni kompozíciójú épületeivel vált híressé, az organikus építészeti stílus megteremtője.

Első figyelemreméltó munkájának a paksi templomot tartja, amely karcsú, tűhegyes csúcsban végződő tetőzetével, ívelt kapubejáratával, egyéni stílusával országos hírnevet szerzett tervezőjének. Hasonlóan turistalátványosság és stílusának karakteres hordozója a néhány évvel előbb épült siófoki evangélikus templom is. Ennél is korábbi munkája a Farkasréti temető ravatalozójának belső tere. De az ő hírnevét öregbíti a Pázmány Péter Katolikus Egyetem piliscsabai épületegyüttese, a középkori hangulatot keltő Stephaneumon is. Jellegzetes stílusjegyeit hordozza újabb munkái közül a makói Hagymaház és az egri Bitskey Aladár Uszoda.

Építészként fő műve az 1992-es sevillai világkiállítás magyar pavilonja. Máig száznál több különböző funkciójú, jellegzetes stílusjegyeket hordozó épület jelzi munkásságának eredményét. A hagyományos alapanyagok, s főleg a fa felhasználásával készült épületeknek hagyományőrző hatása van, így a fát nem díszítőelemként, hanem szerkezetként használja. Szerinte az épületnek úgy kell kinéznie, mintha az alja a földből nőtt volna ki és a teteje pedig az égből ereszkedett volna alá. Építészete organikus, mivel szándéka az, hogy egylényegűvé váljon az épület a környezettel, szervesen illeszkedjen a tájba.

1981-től a BME, az Iparművészeti Főiskola és a MÉSZ Mesteriskola , 1987-től a Nemzetközi Építészeti Akadémia tanára lett, 1989-ben a Kós Károly Egyesülés egyik alapítója volt, később örökös tagjává választották. 1992-ben a Magyar Művészeti Akadémia egyik alapítója volt, később elnöke lett és soraiban tudhatja a Nemzetközi Építészeti Akadémia is.

Konzervatív közéleti személyiségként is ismert, ez a tevékenysége a rendszerváltás után lett intenzívebb. Különböző közéleti civil egyesületeket alapított. A konzervatív politikusok tanácsadóként véleményét gyakran kikérték. Az Országépítő Alapítvány egyik alapítója (1988), azóta kuratóriumának elnöke. 1993–98 között a Herendi Porcelángyár Rt. Igazgatótanácsának elnöke, 1996–98 között pedig a Magyar Nemzet szerkesztőbizottságának tagja volt. A Balassi Bálint-emlékkard díjazást odaítélő Balassi Kuratórium elnöke. A konzervatív, jobboldali közéleti személyiségeket, tudósokat, művészeket tömörítő Nemzeti Egység Mozgalom vezetője. 2002-ben részt vett a Szövetség a Nemzetért polgári kör megalapításában.

2011. szeptember 27-én érte a halál, temetése október 8-án volt a Farkasréti temetőben, több ezer ember jelenlétében.

Emlékezete 

 2011. november 5-én, Szent Imre napján Budapesten a Magyarság Háza Corvin termében Pálinkás József, az MTA elnöke és Maróth Miklós, az MTA alelnöke levezette alakuló közgyűlésen megalakult a Magyar Művészeti Akadémia köztestület, amelynek Makovecz Imrét örökös tiszteletbeli elnökévé választották.
 2011 decemberében Makó városának képviselő-testülete úgy döntött, hogy Makoveczről nevezi el a korábbi Marczibányi teret, emlékezve arra, hogy a 2000-es évektől kezdődően a város új közintézményeit Makovecz, vagy hozzá szorosan kötődő tanítványai tervezték.
 2012. május 12-én róla nevezték el az 1977-ben általa tervezett, majd 2008-ban az eredetivel szinte teljesen azonos tervek alapján újjáépített kilátót a Kis-Hárs-hegyen.
 Ugyanazon év augusztusában az építész nevét vette fel a Szabolcs-Szatmár-Bereg megyei Csenger város általános iskolája.
2015-ben születésének 80. évfordulója alkalmából a Makovecz Alapítvány kezdeményezésére megalapították a Makovecz Imre-díjat.
Több emléktáblát avattak tiszteletére, mint például 2012-ben Mogyoródon, Egerben és 2013-ban Budapesten.

Családja 
Felesége Szabó Marianne textilművész, három gyermekük: Makovecz Benjámin (1957) grafikus, műfordító, fényképész, könyvtervező; Makovecz Anna (1962) festőművész és Makovecz Pál (1964) harsonaművész, karmester.

Idézetek tőle

Díjai, elismerései 

 1969 Ybl Miklós-díj
 1987 Ifjúsági Díj
 1987 Amerikai Építészek Szövetségének tiszteletbeli tagja
 1989 SZOT-díj
 1990 Kossuth-díj
 1992 A Skót Építésszövetség tiszteletbeli tagja
 1992 A Magyar Köztársasági Érdemrend középkeresztje a csillaggal
 1993 Dundee-i Egyetem díszdoktora
 1996 Magyar Örökség díj
 1997 A Francia Építészeti Akadémia Nagy Aranyérme
 1998 A Brit Építésszövetség tiszteletbeli tagja
 1999 Steindl Imre-díj
 1999 Kölcsey-emlékplakett
 2001 Corvin-lánc
 2003 Prima Primissima díj
 2003 Magyar Szabadságért díj
 2006 Balassi-emlékérem
 2007 Hegyvidék díszpolgára 
 2010 Újbuda díszpolgára
 2010 Tőkés László-díj
 2011 Budapest díszpolgára
 2011 Szent István-díj

Művei 

{{oszloplista|2|
 1962 Cápa Vendéglő, Velence
 1963 Vendéglő, Berhida 1964
 1964 Sió Csárda, Szekszárd
 1965 Üdülő, Balatonszepezd
 1966 Csárda, Tatabánya
 1969 Étterem, Gyulavár
 1972–1977 Művelődési ház, Sárospatak 1983
 1973 Étterem, Szentendre – 2019-ben lebontották 
 1975 Ravatalozó, Budapest, Farkasréti temető ravatalozója 1977
 1977 Szállásépületek, Visegrád
 1977 Kis-hárs-hegyi kilátó, Budapest
 1978 Mogyoró-hegy kemping, Visegrád
 1979 Síház, Dobogó-kő
 1980 Tanya, Visegrád
 1980 Visegrád vendéglő, Visegrád
 1980 Lakóháztömb, Sárospatak 1987–1988
 1981 Faluház, Zalaszentlászló 1985
 1983 Római katolikus templom, Budapest – nem épült meg
 1983 Kultúrház, Jászapáti
 1985 Faluház, Bak
 1985 Gimnázium, Visegrád
 1986 Faluház, az egykori boldogfai Farkas kúriából, Bagod, Zala megye
 1985–1987 Vigadó, Szigetvár 1994 
 1986–1987 Evangélikus templom, Siófok 1990
 1987–1988 Római katolikus templom, Paks 1991 
 1987 Általános iskola, Neszmély 1991
 1987 Faluház, Kakasd 1994
 1988 Árpád Vezér Gimnázium, Sárospatak 1993
 1988 Duna-part beépítési terve, Visegrád
 1989 Üzletház, Überlingen
 1990–1991, 1997 Református templom, Temesvár – 2008
 1990–1991 Magyar pavilon, Sevilla, világkiállítás 1992
 1990–1993 Római katolikus templom, Budapest, Gazdagrét – nem épült meg
 1991–1995 Színház, Lendva 2004
 1992 Középiskola, Dugny, első díjas terv volt – nem épült meg
 1992–1993 Pálos kolostor, belső, Budapest, Gellért-hegy – nem épült meg
 1993 Görögkatolikus templom, Csenger 2000
 1993–1995 Sportuszoda, Eger 2000  
 1994 Pavilontervek, Budapest, Világkiállítás – nem épült meg
 1994–1996 Egyetemi templom, Piliscsaba – nem épült meg
 1994 Templom, Dunaszerdahely 2002
 1994–1997 Református templom, Kolozsvár 2008
 1995 Római katolikus templom, Százhalombatta 1996–1998
 1995 Emlékmű, Budapest
 1995–1996 Református templom, Vargyas 2005
 1995–1997 Egyetemi épület (Stephaneum), Piliscsaba 2001
 1996 Hagymaház, Makó 1998 1996–1998 Tiszakécske Rehabilitációs Központ – nincs befejezve, de tervezik a befejezést az eredeti tervek alapján
 1997–1998 Ravatalozó, Sepsiszentgyörgy 2005 1998–2000 Bitskey Aladár Uszoda, Eger
 1999 Római katolikus templom, Pethőhenye
 2000 Erdei János Sportcsarnok, Makó 2001 2000 József Attila Gimnázium épületének rekonstrukciója, Makó 2001 2001 Római katolikus templom, Csíkszereda 2003 2002 Római katolikus templom, Dunaszerdahely
 2003 Kopt kolostor, Taposiris Magna (Egyiptom) épül 2004–2005 R.kat. templom, Budapest, Felső-Krisztinaváros, első díjas terv
 2006 Boldogasszony kápolna, Pilisszántó
 2006 Termál és Gyógyfürdő Tanuszoda létesítés, Makó 2008 2006 József Attila Városi Könyvtár és Múzeum, Makó 2019 2006 Páger mozi és rendezvényház, Makó épül 2006 Makó, Széchenyi tér rekonstrukciója, Makó 2008 2006 Kossuth szobor talapzatának és környezetének rekonstrukciója, Makó 2008 2007 Világhy-ház, Ispánk 
 2007 (Török Ádámmal) Családi ház, Ispánk Országépítő 2009/3. 15–17. o.
 2008 Autóbusz-pályaudvar, Makó 2010 2009 Kálvin Téri Református Általános Iskola, Makó 2010 2008 Búza utcai bölcsőde, Makó 2011 2009 Hagymatikum, 1. Ütem, Makó 2012 2009 Hagymatikum, 2. Ütem, Makó Épül 2010 Közhivatalok Háza, Makó 2011 2011 Zenepavilon, Makó 2012 2011 Újjászületés Kápolna, Devecser 2012 2011 Összetartozás Temploma, Pesterzsébet 2021'}}

 Egyéni kiállítások 

 1978 Dombóvár
 1980 Zalaszentgrót
 1983 Vác
 1989 Rotterdam
 1989–1990 Budapest
 1992 Skócia
 1995 Lakitelek
 1996 Wroclaw, Detmold (D), Svédország, Izrael, Finnország
 1997 Thurzó Galéria, Szentendre
 1997 Temesvár
 2007 Vitalitas Galéria, Szombathely

 Válogatott csoportos kiállítások 
 1991 Velencei Építészeti Biennálé, Velence
 1995 Magyar élő építészet, (Budapest)

 Írások 
 Makovecz, I.: In the Search of a Hungarian Architectural Identity. In: The New Hungarian Quarterly, 1985. 4: 225.
 Makovecz, I.: Technique et Architecture. 1985. 6–7: 108.
 Makovecz I.: Sopánkodás helyett – falvaink építészetéről. In: Falu 1986. 1.
 Makovecz I.: Építész és megrendelő. In: Magyar Építőművészet, 1986. 4.
 Makovecz I.: Az erdei művelődés háza. In: Magyar Építőművészet, 1988. 2.
 Makovecz I.: Dráma. In: Magyar Építőművészet, 1988. 4–5.
 Gerle J., Kovács A., Makovecz I.: A századforduló magyar építészete. Szépirodalmi Kiadó – BONEX, Budapest, 1990
 Makovecz I.: Írások, 2000–1990. Editio plurilingua, 2001
 Makovecz I.: Válaszok, 2001–1981. Editio plurilingua, 2001
 Makovecz Imre: Írások, 2000–1990 (Editio plurilingua, 2001)
 Makovecz Imre: Válaszok, 2001–1981 (Editio plurilingua, 2001)
 Makovecz Imre: Rajzok (Bp., 2004)
 Makovecz Imre–Melocco Miklós–Szörényi Levente: Magyar lélek, magyar forma; Éghajlat, Bp., 2007 (Manréza-füzetek) Rajzok és írások; Serdian, Bp., 2007 (eu21) (angolul, németül, spanyolul is)
 Írások, 1989–2009; Serdian, Bp., 2009
 Organikus építészeti útikönyv; szerk. Dénes György; Serdian, Bp., 2011
 Makovecz – templomok; Máté Gábor, Papp Tamás, Zsitva Tibor; Serdian, Bp., 2011
 Makovecz – churches / Makovecz – templomok; angolra ford. Judith Sollosy; Püski, Bp., 2013
 Válaszok, 2011–1981; fotó Dénes György; Serdian, Bp., 2012 (angolul is)
 Makovecz. 77 nekrológ. In memoriam Makovecz Imre, 1935–2011; epl, Bp., 2012
 Makovecz. 78 gondolat. In memoriam Makovecz Imre, 1935–2011; epl, Bp., 2013
 Tervek, épületek, írások; epl, Bp., 2015
 Írások, 1989–2009; szerk. Serdián Miklós György; epl, Bp., 2016Makovecz-utak. Első régió: Budapest és Duna-kanyar; szerk. Makovecz Anna; Makovecz Imre Alapítvány, Bp., 2017Makovecz – templomok; 2. bőv. kiad.; Makovecz Imre Alapítvány, Bp., 2018

 Képgaléria 

 Légi felvételek a műveiről 

 Források 
 
 Innen az Óperencián. Interjúk a nemzetstratégiáról. Molnár Pál kérdéseire válaszol Bod Péter Ákos, Borbély Imre, Boross Péter, Földi László, Makovecz Imre, Pecze Zoltán, Szerencsés Zsolt; Windsor Klub, Bp., 1998 (A Windsor Klub könyvei) Szentek és kárhozottak. Makovecz Imrével beszélget Kovács Zsolt; Kairosz, Bp., 2005 (Miért hiszek?) Szívközelben. Fazekas Valéria beszélgetőtársai: Tőkés László, Szervátiusz Tibor, Péterffy Árpád, Miske László, Szabó Magda, Bereményi Géza, Makovecz Imre, Csoóri Sándor, Jankovics Marcell, Szörényi Levente, Vásáry Tamás, Sára Sándor, Gyurkovics Tibor; Kairosz, Bp., 2009

 További információk 

 Makovecz Makója
 Makovecz Imre makói épületei
 Fölavatták Makó új fürdőjét
 Contemporary European Architects Volum II. (TASCHEN 1995. 118-125. old.)
 Makovecz Imre-gyűjtemény
 Makovecz Imre a Mindentudás Egyetemén
 „Szélsőséges, szürreális helyzet” – Interjú a hetvenéves Makovecz Imrével
 IGENEK ÉS NEMEK  – Heti Válasz interjú 2005. október 20.
 A KÖZVETÍTŐ – Heti Válasz interjú 2006. szeptember 28.
 Makovecz Imre munkái az epiteszforum.hu-n
 Makovecz Imre a NapTV-ben
 Stephaneum fényképalbum
 Makó gyógy- és termálfürdő
 "Valódi változást! – interjú a Demokratában.
 "Nem leszek jobbikos!"  – interjú a Heti Válaszban.
 Makovecz Imre honlapja
 
 Makovecz Imre SULINET
 Magyarok illegalitásban
 Videó: Elhunyt Makovecz Imre, 75 éves – DunaTV Híradó
 Az Országépítő folyóiratban megjelent publikációk, fényképek
 1990/1 Makovecz Imre: 1989. november 90/1. 2., Makovecz Imre: Zalaszentlászló, Faluház 90/1. 20,. Makovecz Imre: Így állunk 90/1. melléklet Képek: Makovecz Imre rajza 90/1. 3.
 1991/1 Képek: Makovecz Imre: Siófok, evangélikus templom 91/1. 62.
 1991/2 Képek: Makovecz Imre és Zsigmond László: Almásneszmély, általános iskola 91/2. 3-10., Makovecz Imre, Turi Attila, Siklósi József és Zsigmond László: Solymár, Waldorf-óvoda 91/2. 40., Makovecz Imre: Paks, róm. kat. templom 91/2. 44., Makovecz Imre és Turi Attila: Solymár, Waldorf-iskola 91/2. 54., Makovecz Imre és Mezei Gábor: Bp., Farkasréti temető ravatalozójának padsora 91/2. 58., Makovecz Imre és Mezei Gábor: Siófok, evangélikus templom 91/2. 60.
 1991/3 Makovecz Imre: Interjú 91/3. 4., Makovecz Imre: A witten-anneni tervről és a Waldorf-iskolákról 91/3. 15., Makovecz Imre: Előszó a Velencei Építészeti Biennálé magyar katalógusához 91/3. 19.
 1992/1 Makovecz Imre: Szigetvár, kaszinó 91/3. 4.
 1992/2 SEVILLA, magyar pavilon: Makovecz Imre és munkatársai interjúja – A történet, amelyért élni érdemes 92/2. 16., Makovecz Imre beszéde a záróünnepen 92/2. 44. Képek: Makovecz Imre vázlattervei 92/2. 4–7.
 1992/3–4 Makovecz Imre: Az 1996-os budapesti világkiállítás eszméje 92/3–4. 36., Képek: Makovecz Imre: Baptista imaház 92/3–4. 30.
 1993/1–2 Makovecz Imre: Temesvár, Református templom 93/1–2. 3. Csurgó, Református templom 93/1–2. 5., Makovecz Imre: Abitare il tempo, Verona 93/1–2. 52. Szentség a század templomában 93/1–2. 55,. Képek: Makovecz Imre: Temesvár, református templom 93/1–2.3,4.
 1993/3 Képek: Makovecz Imre: Sárospatak, gimnázium 93/3. borító
 1993/4 Makovecz Imre: Kérdések a szerves építészetről 93/4. 10., Makovecz Imre: Mezei Gáborról 93/4. 22. Bozsik József: Beszélgetés Makovecz Imrével – Evidenciák 93/4. 40. Képek: Makovecz Imre: Díszlettervek Bartók Béla három művéhez 93/4. borító
 1994/1 Makovecz Imre és Bata Tibor: Gyermek Szívsebészeti Kórház 94/1. 55., Képek: Makovecz Imre és Bata Tibor Gyermek Szívsebészeti Kórház 94/1. 55.
 1994/2 Ekler Dezső: Építészeten innen és túl – Makovecz Imre tereiről 94/2. 8., Makovecz Imre: 1994. április 94/2. 59.
 1994/3 Lakatos Pál: Interjú Makovecz Imrével – A világkiállítás új honfoglalás 94/3. 5,. Képek: Makovecz Imre: Kaputornyok, EXPO 96 Budapest 94/3. 5–7.
 1995/1 Képek: Makovecz Imre rajza az EXPO-hoz 95/1. 6.
 1995/2 Képek: Makovecz Imre Eger, fedett uszoda 95/2. 69–70.
 1995/3 Makovecz Imre: Köszöntő Kampis Miklós hatvanadik születésnapjára, 95/3., Makovecz Imre: Magyarország Európában 95/3. 3. Képek: Makovecz Imre: Magyar vértanúk kápolnája 95/3. borító
 1996/1 Siklósi József és Makovecz Imre: Interjú az új épületek tervezőivel 96/1. 17., Makovecz Imre 60. születésnapja 96/1. 64. Képek: Makovecz Imre: Egyetemi kápolna 96/1. borító, 96/1. 3–7.
 1996/2 Kampis Miklós és Makovecz Imre: Beszélgetés a szerves építészetről 96/2. 2., Makovecz Imre: Előszó a Kvadrum munkáihoz 96/2. 12.
 1996/3 ORGANIKUS MAGYAR ÉPÍTÉSZET, Makovecz Imre: Utószó 96/3. 85. Képek: Makovecz Imre: Százhalombatta, római katolikus templom 96/3. 57., 59., 67.
 1996/4 Szegő György Makovecz Imre könyvéhez 96/4. 53. Szegő György könyvéhez 96/4. 54., Makovecz Imre: A szent terek 96/4. 57.
 1997/2 Makovecz Imre Pap Gábor laudációja 97/2. 19.
 1997/3 Makovecz Imre: Interjú a londoni pavilonról és a globalizációról 97/3–4. 4., Képek: Makovecz Imre: Londoni pavilon 97/3–4. borító, 2–16.
 1998/1 Makovecz Imre: 1848–1998. Interjú 98/1. 2.
 1998/2 Makovecz Imre:Interjú, 98/2. 38., Képek: Üllő, Dóra-major, Állatorvosi Főiskola klinikája, istállóépület (Makovecz Imrével) 98/2. 18, borító, Makovecz Imre: Piliscsaba, Stephaneum. 98/3. 63.
 1998/4 Képek: Makovecz Imre: Makó, Művelődési ház. 98/4. borító, Csíksomlyó, Hármashalom, szabadtéri oltár (Makovecz Imrével) 98/3. 10.
 1999/3. Makovecz Imre, Kampis Miklós, Kálmán István: Tízéves a Kós Károly Egyesülés.Interjú, 99/3. 2.
 1999/4 Tízéves a Kós Károly Egyesülés, Makovecz Imre: Előadás 99/4. 32. Képek: Makovecz Imre: Kupolaterv. 99/4., címlap, ifj. Lőrincz Ferenc Leányfalu, Szász-ház (Makovecz Imre terve) 99/4. 12. Mártélyi nyaraló (Makovecz Imre terve) 99/4. 12.
 2000/1–2 Képek: Makovecz Imre: Atlantiszi torony Csertő Lajos modellje 2000/1–2. 35.
 2000/3 Makovecz Imre: Nem tudom, mire megy ki a játék. Interjú 2000/3. 2., Makovecz Imre: Száműzetés a múltba 2000/3. 33. Képek: Makovecz Imre: Thaiföld, Thomas-ház 2000/3. 2–3.
 2000/4 Makovecz Imre: Levél Magyarországról. 2000/4. 39.
 2001/1 Makovecz Imre és munkatársai: Benevento városközpont. 2001/1. 13. Képek: Makovecz IMRE és BAUSYSTEM: Mátrafüredi nyaraló. 2001/1. 2., Makovecz Imre: Eger, sportuszoda. 2001/1. 7., Makovecz IMRE, Kravár Ágnes és Bán Zoltán: Benevento/Olaszország, városközpont. 2001/1. 14–15.
 2001/3 Képek: Makovecz Imre: Petőhenye, katolikus templom. 2001/3. 38., borító
 2001/4 Képek: Makovecz Imre: Hódmezővásárhely, színház és fedett uszoda. 2001/4. 38–41.
 2002/1 Makovecz Imre: Stephaneum 2002/1. 4., Képek: Makovecz Imre: Piliscsaba, Stephaneum. 2002/1. 4-10, borító
 2002/2 Makovecz Imre: Budapest-vízió 2002/2. 24.
 2002/4 Polgári tennivalók, Kálmán István, Makovecz Imre és mások beszámolója 2002/4. 28.
 2003/2 Makovecz Imre: Egyiptom, Taposiris Magna, kopt templom tanulmányterve 2003/2, 28
 2003/4 Makovecz Imre: A csíkszeredai templom 2003/4
 2004/2 Makovecz Imre kiállítása, 2004/2, 19
 2004/4 Bodonyi Csaba, Dévényi Sándor, Ekler Dezső, Gerle János, Jankovics Tibor, Kampis Miklós, Makovecz Imre, Salamin Ferenc, Sáros László, Siklósi József: Beszélgetések a magyarországi szerves építészetről.(képekkel), 2004/4 melléklet
 2005/1 Makovecz Imre: A felső-krisztinavárosi templom pályaterve 2005/1, 2, Makovecz Imre: Lendva, Szlovénia, Magyar Színház 2005/1, 36
 2005/4 Kampis Miklós és Makovecz Imre 70 évesek 2005/4, 47, Makovecz Imre: A sepsiszentgyörgyi ravatalozó és kápolna, A vargyasi református templom 2005/4
 2006/2 Makovecz Imre: Díszletterv.(Szörényi Levente: Árpád népe), 2006/2
 2006/3 Makovecz Imre: Pálos kápolna, Pilisszántó. 2006/3
 Komjáthy Attila: Makovecz Imre (Képzőművészeti Alap Kiadóvállalata, 1977)
 Frank János: Makovecz Imre (Corvina Kiadó Vállalat, 1980)
 Makovecz Imre; szerk. Taksás Mihály; Népművelési Intézet, Bp., 1981
 Gerle János: Makovecz Imre műhelye: tervek, épületek, írások, interjúk (Mundus Magyar Egyetemi Kiadói Kft., 1996)
 Gerle János: Makovecz Imre: Tervek, épületek, írások, 1959-2001 (Serdián, 2003)
 Az országépítő. Makovecz Imre építésszel beszélget Molnár Pál; Kairosz, Bp., 2005 (Magyarnak lenni) Németh Miklós Attila: Makovecz Imre, a léleképítő; 2. jav., bőv. kiad.; Masszi, Bp., 2009 (Teremtők) ...összekötni az eget és a földet... Makovecz Imre kiállítás a Vigadóban; összeáll. Makovecz Anna, Jánosi János; Magyar Művészeti Akadémia, Bp., 2014 (oroszul, szlovákul is)
 Pancho Aréna. A Puskás Ferenc Labdarúgó Akadémia épületegyüttese. Mester és tanítvány – Makovecz Imre és Dobrosi Tamás építészete Felcsúton, 2008-2015; szerk. Dobrosi Tamás, interjúk Dénes Eszter; Puskás Ferenc Labdarúgó Akadémia, Felcsút, 2015 (angolul is)
Makovecz Benjamin: Száztizenegy lábjegyzet Makovecz Imréről;'' Park Kiadó, Bp., 2019
 Heathcote, Edwin: Imre Makovecz : The wings of the soul (London : Academy Editions, 1997 Architectural monographs 47.)
 Tischhauser, Anthony: Bewegte Form Der Architect Imre Makovecz (Stuttgart : Verlag Freies Geistesleben & Urachhaus GmbH., 2001)
 Boersma, Tjeerd: :Imre Makovecz, Hongaars architect (Rotterdam : Architectuurinstituut, 1989)
 Scatena, Donatella; Priori, Giancarlo: Imre Makovecz, Fratelli Palombi Editori, Róma, 2001)
 D. Scatena, N. Valentin (szerk.), Conferimento delle Lauree Honoris Causa a Joseph Rykwert, Imre Makovecz e Bernardo Caprotti, Kappa, 2011

Jegyzetek 

1935-ben született személyek
2011-ben elhunyt személyek
Magyar építészek
Kossuth-díjasok
Budapest díszpolgárai
Ybl Miklós-díjasok
A Magyar Szabadságért díjasok
Szent István-díjasok
Prima Primissima díjasok
SZOT-díjasok
Steindl Imre-díjasok
Magyar Örökség díjasok
Magyar Corvin-lánc díjasok
Budapesten született személyek